**ΕΝΟΤΗΤΑ**

**ΤΑ ΦΡΟΥΤΑ**

**ΜΑΘΗΜΑ 2**

**Βασικά Περιεχόμενα του ΣΜ:**

|  |  |  |  |
| --- | --- | --- | --- |
| **Επίπεδο:** Προδημοτική  **Ενότητα:** Τα φρούτα  **Διάρκεια:** 2 ώρες | | | |
| **Επιδιώξεις-Σκεπτικό-Σκοπός:**  Δείκτες επιτυχίας:   * Να απολαμβάνουν τραγούδια και σύντομα παραμύθια τα οποία συνοδεύονται με εποπτικά μέσα και ζωντανή διήγηση * Να κατανοούν βασικό λεξιλόγιο που έχουν διδαχθεί * Να απαντούν μονολεκτικά ή με μικρές αυτοματοποιημένες φράσεις σε απλές ερωτήσεις για γνωστά θέματα.   Δείκτες επάρκειας:   * Τραγούδι «Ποιο φρούτο να φάω;» * Λεξιλόγιο: μήλο, μπανάνα, καρπούζι, φράουλα, κεράσι, σταφύλι, αχλάδι * Ερώτηση: Ποιο φρούτο σου αρέσει;   Επαναφερόμενη γλώσσα   * Χρώματα ( κόκκινο, κίτρινο, άσπρο μπλε, μαύρο, καφέ, ροζ, πράσινο) * Αριθμοί 1-10 | | | |
| **Εισαγωγή (10 λεπτά):**  Επαναφορά των ρουτινών της τάξης:  - Χαιρετισμοί (Καλησπέρα/Καλημέρα), Τι κάνετε;  **Τραγούδι:**  *«Ήρθα πάλι στο σχολείο».*  - Τι μέρα είναι σήμερα;  - Παρουσιολόγιο με κάρτες | **Διδακτικά μέσα και υλικά:**  **Οργάνωση τάξης-παιδιών:**  -Παρουσιολόγιο  -Εποπτικό υλικό εισαγωγής του μαθήματος  Κάθονται κυκλικά στην ολομέλεια.  ***\*Η οργάνωση χώρου, καθώς και όλες οι δραστηριότητες θα πρέπει να προσαρμοστούν, με βάση τα μέτρα πρόληψης του COVID-19, που εφαρμόζονται στο κάθε σχολείο.\**** | **Αξιολόγηση (Συντρέχουσα & Τελική)** | **Γλώσσα**  Ε[[1]](#footnote-1) |
| **Αφόρμηση (10 λεπτά):**  Η/Ο εκπαιδευτικός επαναφέρει το λεξιλόγιο του προηγούμενου μαθήματος παρουσιάζοντας είτε τις κάρτες με τα φρούτα ή τα πλαστικά φρούτα για να τα ονομάσουν τα παιδιά. | * Αδιαφανή τσάντα ή κουτί * Πλαστικά φρούτα   Η δραστηριότητα γίνεται στην ολομέλεια. |  | Ε |
| **Δραστηριότητα 1 (10 λεπτά):**  Στη δραστηριότητα αυτή θα παίξουν το παιχνίδι με το μπαλόνι: Πιο συγκεκριμένα, το μπαλόνι θα πρέπει να μείνει ψηλά. Για να το χτυπήσουν όμως τα παιδιά θα πρέπει να ονομάζουν ένα φρούτο. Μπορεί η δραστηριότητα να γίνει στην ολομέλεια με ένα μπαλόνι ή εάν υπάρχει η δυνατότητα, κάθε μαθητής να έχει το δικό του. | * μπαλόνι   Η δραστηριότητα γίνεται στην ολομέλεια | Η/Ο εκπαιδευτικός ελέγχει εάν οι μαθητές γνωρίζουν το λεξιλόγιο και αν είναι σε θέση να το προφέρουν σωστά. | Ε |
| **Δραστηριότητα 2 (15 λεπτά):**  Ο/Η εκπαιδευτικός επαναφέρει το τραγούδι του προηγούμενου μαθήματος «Ποιο φρούτο να φάω;» προβάλλοντας παράλληλα τις αντίστοιχες κάρτες. Τα παιδιά θα πρέπει να το τραγουδήσουν με διάφορους τρόπους: δυνατά, σιγανά, με χοντρή φωνή, με λεπτή φωνή, κλπ.. | * τραγούδι * κάρτες με φρούτα   Η δραστηριότητα γίνεται στην ολομέλεια. | Η/Ο εκπαιδευτικός αξιολογεί εάν οι μαθητές θυμούνται το τραγούδι που έμαθαν κι αναγνωρίζουν τις αντίστοιχες κάρτες. | Ε |
| **Δραστηριότητα 3 (10 λεπτά):**  Η/Ο εκπαιδευτικός τοποθετεί με τυχαία σειρά τις κάρτες στον πίνακα. Τα παιδιά τις σειροθετούν ανάλογα με το μέγεθος τους, ξεκινώντας είτε από το μεγαλύτερο είτε από το μικρότερο. Στο τέλος τα παιδιά διαβάζουν τη σειροθέτηση που έφτιαξαν. | * Κάρτες με φρούτα   Οι μαθητές εργάζονται στην ολομέλεια. |  | Ε |
| **Δραστηριότητα 4 (10 λεπτά):**  Ο/Η εκπαιδευτικός κάνει την ερώτηση: ποιο φρούτο σου αρέσει, παροτρύνοντας τα παιδιά να απαντήσουν, επιλέγοντας την ανάλογη κάρτα και ονομάζοντας το φρούτο. | * Κάρτες με φρούτα   Οι μαθητές κάθονται σε κύκλο και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές είναι σε θέση να απαντούν την ερώτηση «Ποιο φρούτο σου αρέσει;». | Ε |
| **Δραστηριότητα 5 (15 λεπτά):**  Παιχνίδι σωστό/λάθος: Τα παιδιά ρωτούν ομαδικά: «Ποιο φρούτο σου αρέσει;». Ο /Η εκπαιδευτικός περνά μεταξύ των παιδών (που κρατούν την κάρτα τους), σταματά μπροστά σε ένα και αναμένει την απάντησή του. Το παιδί θα πρέπει να σηκώσει την κάρτα του και να δώσει την απάντησή του: «Μου αρέσει….». Αν η απάντηση είναι σωστή τα παιδιά επικροτούν (είτε χειροκροτώντας, είτε δείχνοντας τον αντίχειρα, είτε φωνάζοντας σωστό, ανάλογα με τις δυνατότητες τους). Αν η απάντηση είναι λάθος θα κάνουν το ανάλογο. Αυτή τη φορά όμως θα πρέπει να πουν και τη σωστή λέξη. Όταν ο/η εκπαιδευτικός παίξει 2-3 φορές, αναθέτει σε κάποιο παιδί το ρόλο της. Αν τα παιδιά δυσκολεύονται να λειτουργήσουν σε ατομικό επίπεδο τότε βάζει 2 ή και 3 παιδιά μαζί. | * Κάρτες με φρούτα   Οι μαθητές εργάζονται στην ολομέλεια. | Η/ Ο εκπαιδευτικός αξιολογεί εάν οι μαθητές είναι σε θέση να χρησιμοποιούν το λεξιλόγιο σωστά. | Ε |
| **Δραστηριότητα 6 (15 λεπτά):**  Η/Ο εκπαιδευτικός βάζει ένα σετ κάρτες ανάποδα στο πάτωμα. Σηκώνει μια, την βλέπει μόνο ο ίδιος/η ίδια και την κρύβει. Παροτρύνει τα παιδιά να ρωτήσουν: ποιο φρούτο σου αρέσει; Απαντά «μου αρέσει» και προσπαθεί με παντομίμα να δείξει το φρούτο. Τα παιδιά μαντεύουν. Γυρίζει η κάρτα και γίνεται επαλήθευση. Τη θέση του/της εκπαιδευτικού παίρνουν τα παιδιά και το παιχνίδι συνεχίζεται για 3-4 γύρους.  Στη συνέχεια τα παιδιά γίνονται ομάδες. Η κάθε ομάδα έχει ένα σετ κάρτες μέσα σε φάκελο. Ένας παίρνει την κάρτα και οι άλλοι ρωτούν. Το παιχνίδι τελειώνει όταν όλα τα παιδιά έχουν πάρει το ρόλο του ερωτώμενου. | * Κάρτες με φρούτα * Φάκελοι   Οι μαθητές εργάζονται στην ολομέλεια και σε ομάδες. | Η/ Ο εκπαιδευτικός αξιολογεί εάν οι μαθητές είναι σε θέση να προφέρουν το λεξιλόγιο σωστά.. | Ε |
| **Δραστηριότητα 7 (15 λεπτά):**  Παιχνίδι bingo φρούτων με τη χρήση spinner. Κάθε φορά που σταματά σε ένα φρούτο ο δείκτης του τροχού, τα παιδιά θα ονομάζουν το φρούτο και θα το σβήνουν από την κάρτα τους. | * Κάρτες bingo * Spinner   Η δραστηριότητα γίνεται στην ολομέλεια. | Η/ Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά το λεξιλόγιο. | Ε |
| **Ολοκλήρωση –Αναστοχασμός-Κλείσιμο (10 λεπτά):**  Το μάθημα ολοκληρώνεται με το τραγούδι της ενότητας και της ρουτίνας κλεισίματος. | * Τραγούδι   Οι μαθητές εργάζονται στην ολομέλεια. | Η τελική αξιολόγηση γίνεται με το τραγούδι. | Ε |

\*Με κόκκινο σημειώνονται οι δραστηριότητες οι οποίες πρέπει απαραίτητα να γίνουν για να υλοποιηθούν οι στόχοι του μαθήματος.

1. Η γλώσσα που χρησιμοποιείται στην τάξη εξαρτάται από το επίπεδο των μαθητών [↑](#footnote-ref-1)